Η Γυναίκα στην Καμπίνα 10

***Η Γυναίκα στην Καμπίνα 10*** (αγγλικά: ***The Woman in Cabin 10***) είναι Αμερικανικό ψυχολογικό θρίλερ του 2025, σε σκηνοθεσία Σάιμον Στόουν, ο οποίος έγραψε το σενάριο μαζί με τον Τζο Σράπνελ και την Άννα Γουότερχαους, βασισμένο στο μυθιστόρημα του 2016 από την Ρουθ Γουέαρ. Στην ταινία πρωταγωνιστούν οι Κίρα Νάιτλι,Γκάι Πιρς, Αρτ Μάλικ, Γκούγκου Μπάθα-Ρο, Κάγια Σκοντελάριο, Ντάνιελ Ινγκς και Χάνα Γουάντινγκχεμ.

Το Netflix κυκλοφόρησε το *Η Γυναίκα στην Καμπίνα 10* στις 10 Οκτωβρίου 2025, λαμβάνοντας μέτρια και κακά σχόλια από τους κριτικούς.

## Πλοκή
Αναρρώνοντας από το τραύμα που απέκτησε όταν έγινε μάρτυρας της δολοφονίας μίας πηγής της, η ερευνήτρια δημοσιογράφος Λόρα "Λο" Μπλάκλοκ λαμβάνει μία πρόσκληση από την ανίατα άρρωστη δισεκατομμυριούχο Αν Μπούλμερ. Πηγαίνει μαζί της και με τον σύζυγο της, Ρίτσαρντ, αλλά και τους εύπορους καλεσμένους τους, στο πολυτελές γιοτ τους, το οποίο κατευθύνεται σε ένα φιλανθρωπικό γκαλά στη Νορβηγία, για να γράψει σχετικά με το νέο φιλανθρωπικό ίδρυμα των Μπούλμερ.

Το πρώτο βράδυ στην θάλασσα, η Λο μπαίνει στην Καμπίνα 10 για να αποφύγει τον πρώην συντροφό της, τον Μπεν, έναν φωτογράφο που δουλεύει για τους Μπούλμερ, και εκεί συναντά μία μυστηριώδη ξανθιά γυναίκα. Μετά το δείπνο, η Αν αποκαλύπτει ιδιωτικά στην Λο ότι έχει σταματήσει να παίρνει τα φάρμακα της, και της δίνει ένα αντίγραφο του λόγου που σκοπεύει να εκφωνήσει στο γκαλά, με τον οποίο σκοπεύει να ανακοινώσει ότι θα δωρίσει την περιουσία της.

Την ίδια νύχτα, ξυπνώντας από την κραυγή μιας γυναίκας, η Λο βρίσκει ένα ματωμένο αποτύπωμα χεριού από την Καμπίνα 10 και βλέπει κάποιον να πέφτει στην θάλασσα. Ειδοποιεί το πλοίο, αλλά όλοι οι επιβάτες είναι παρόντες, κανένας καλεσμένος δεν μένει στην Καμπίνα 10 και το αποτύπωμα χεριού έχει εξαφανιστεί. Ανύσηχη, η Λο αρχίζει να ερευνά.

Το ταξίδι συνεχίζεται και η Αν φαίνεται να έχει ξεχάσει την συζήτηση που είχε νωρίτερα με την Λο, ρίχνοντας το φταίξιμο στα φάρμακα. Η Λο εντοπίζει την ξανθιά γυναίκα σε φωτογραφίες του Μπεν από ένα πάρτι στο οποίο παρευρισκόταν ο συνεπιβάτης της, ο Άνταμ, ο οποίος ισχυρίζεται ότι δεν την θυμάται. Στο σπα, κάποια γράφει "ΣΤΑΜΑΤΑ" στην θολωμένη πόρτα του ντουζ της Λο. Ο Άνταμ είναι κοντά αλλά αρνείται ότι το έγραψε αυτός και η Λο μαθαίνει ότι οι κάμερες ασφαλείας του πλοίου είναι απενεργοποιημένες για λόγους ιδιωτικότητας. Μπαίνοντας κρυφά στην Καμπίνα 10, η Λο βρίσκει ξανθές τρίχες στο σιφώνι του νιπτήρα και κρύβει τις αποδείξεις στην δική της καμπίνα. Το εκμυστηρεύεται στον Μπεν, αλλά υποπτεύεται ότι κάποιος έχει ψάξει το δωμάτιο της, αφού βρίσκει ένα κουμπί στο πάτωμα.

Η Λο σπρώχνεται από το πάνω κατάστρωμα μέσα στην πισίνα και σχεδόν πνίγεται. Οι τρίχες και το κουμπί εξαφανίζονται ότι το παλτό της μπαίνει στο πλυντήριο, και παρατηρεί ότι ο γιατρός της Αν, ο Ρόμπερτ Μέτα, έχει χάσει ένα κουμπί. Το πλήρωμα είναι απρόθυμο να απαντήσει στις ερωτήσεις της Λο, και οι εκνευρισμένοι καλεσμένοι αρνούνται να πιστέψουν τις υποψίες της. Καθώς καρευθύνεται στο δωμάτιο της, η Λο βλέπει την γυναίκα από την Καμπίνα 10 στον διάδρομο και την ακολουθεί μέχρι το μηχανοστάσιο. Παρακαλώντας την Λο να εγκαταλείψει την έρευνα της, η γυναίκα την ρίχνει αναίσθητη και την κρύβει στην αποθήκη.

Η Λο συνειδητοποιεί ότι ο Ρίτσαρντ θα αποκληρωνόταν, και έτσι οργάνωσε μία γυναίκα που μοιάζει στην Αν να πάρει την ταυτότητα της. Η Κάρι, η γυναίκα από την Καμπίνα 10, εξομολογείται ότι ο Ρίτσαρντ την προσέλαβε για να υποδυθεί την Αν και να του μεταβιβάσει την περιουσία της. Αφού μίλησε ιδιωτικά με την Λο το πρώτο βράδυ, η Αν έπιασε τον Ρίτσαρντ να φιλάει την Κάρι, και έτσι αυτός σκότωσε την Αν και έριξε το πτώμα της στην θάλασσα. Η Κάρι χρειάζεται απεγνωσμένα τα χρήματα που της υποσχέθηκαν για να βοηθήσει την οικογένεια της, αλλά η Λο την προειδοποιεί ότι ο Ρίτσαρντ θα την σκοτώσει αφού υπογράψει την αναθεωρημένη διαθήκη την Αν.

Η Κάρι κρυφακούει τον Ρίτσαρντ να διατάζει τον Δρ. Μέτα να βρει και να σκοτώσει την Λο και ο Μπεν επιστρέφει στο πλοίο, όσο οι υπόλοιποι καλεσμένοι αποβιβάζονται στην Νορβηγία. Την στιγμή που στριμώχνεται από τον Δρ. Μέτα και τον καπετάνιο του πλοίου, που είναι συνένοχος, η Λο σώζεται από τον Μπεν, ο οποίος δέχεται μία θανατηφόρα ένεση. Πηδάει στην θάλασσα και κολυμπάει μέχρι την ακτή, αλλά ο Μέτα διαβεβαιώνει τον Ρίτσαρντ ότι δεν θα μπορούσε να επιβιώσει από τα παγωμένα νερά. Παριστάνοντας την Αν, η Κάρι υπογράφει διστακτικά την νέα διαθήκη, ξαφνιάζοντας τον νομικό σύμβουλο της Αν κσι εγείροντας της υποψίες της σωματοφύλακα της Αν, Σίνκριντ Νίλσεν. Ο Ρίτσαρντ ετοιμάζεται να σκοτώσει την Κάρι, ενώ η Λο εξηγεί την δολοφονία την Αν στην Νίλσεν και προτείνει να αποδείξει την ενοχή του Ρίτσαρντ.

Η Λο διακόπτει τον Ρίτσαρντ μπορστά σε ολόκληρο το γκαλά και, με την ενθάρρυνση της Κάρι, διαβάζει τον λόγο την Αν αποκαλύπτοντας ότι ο Ρίτσαρντ θα αποκόπτοταν από τα χρήματα της. Στην απελπισία του, αποκαλύπτει ότι η Κάρι δεν είναι η Αν και την κρατάει όμηρο με την απειλή μαχαιριού, προσπαθώντας να ξεφύγει στην αποβάθρα. Η Νίλσεν παίρνει ένα τουφέκι και τραυματίζει τον Ρίτσαρντ στον ώμο και η Λο τον σκοτώνει με μία μανιβέλα πριν αυτός προλάβει να σκοτώσει την Κάρι.

Η Λο δημοσιεύει ένα άρθρο αποκαλύπτωντας τα εγκλήματα του Ρίτσαρντ, με αποτέλεσμα ο Μέτα και ο καπετάνιος να συλληφθούν για τις δολοφονίες του Μπεν και της Αν, ενώ η Κάρι επιστρέφει στο σπίτι της και την κόρη της.

## Ηθοποιοί και χαρακτήρες

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ψυχολογικές θρίλερ ταινίες
Κατηγορία:Αγγλόφωνες ταινίες
Κατηγορία:Βρετανικές ταινίες
Κατηγορία:Βρετανικές ψυχολογικές θρίλερ ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες του Netflix